ฉายาดาราปี 57 ปริญ-ป๋าหมากฯ (ชมคลิป)
สมาคมนักข่าวบันเทิงให้ฉายาดาราประจำปี 2557 แสบๆคันๆ โดย หมาก ปริญ ได้ฉายา ป๋าหมากกระชากหงอก จากเหตุไลน์หลุดข้อความ ต่อว่าแม่ดาราสาว มิ้นต์-ชาลิดา ส่วนสาวคนสนิท คิมเบอร์ลี่ ได้ฉายา แบ๊วเอชดีเบอร์รี่สี่มิติ จากเหตุปฏิเสธเรื่องรักซ้อนกับพระเอกคู่ขวัญ แต่พฤติกรรมสวนทางคำพูด ขณะที่ม่ายสาว เจนี่ ได้ฉายา มือฉกตกสวรรค์ พร้อมโพสต์ไอจีตัดพ้อ คำพูดทำให้เจ็บปวดยิ่งกว่าการกระทำ ต่างจาก บุ๋ม ปนัดดา ปลื้มได้ฉายา ซือเจ๊สั่งลุย บอกโดนใจและตรงคาแรกเตอร์ แถมแนะแฟนคลับของดารา ถ้ารักกันจริงต้องรักในความดี อย่าหลับหูหลับตารัก และคอยเตือนให้เป็นดาราของประชาชนตลอดไป,เป็นประจำทุกปีที่สมาคมนักข่าวบันเทิง จะคิดให้ฉายาดาราจากสิ่งที่ทำมาตลอดปี โดยเมื่อวันที่ 22 ธ.ค. ที่ห้องประชุม 203 ชั้น 2 อาคารอำนวยการ 1 ช่อง 9 อสมท มีการประชุมเพื่อตั้งฉายาดารา ประจำปี 2557 โดยสมาคมนักข่าวบันเทิง ทั้งหนังสือพิมพ์ โทรทัศน์ และเว็บไซต์ต่างๆ ให้ความสนใจเสนอชื่อฉายาดารา 71 คน รวมทั้งสิ้น 327 ฉายา โดยใช้เวลาลงมติกว่า 2 ชั่วโมง จึงได้ 10 ฉายา ประจำปี 2557 โดยคัดเลือกจากดาราที่มีกระแสข่าวคราวเป็นที่สนใจของสังคมในรอบปีที่ผ่านมา ประกอบด้วย,1. หมาก-ปริญ สุภารัตน์ ได้รับฉายา ป๋าหมากกระชากหงอก เหตุผล จากการแถลงข่าวยอมรับว่าต่อว่าคุณแม่ของมิ้นต์-ชาลิดา วิจิตรวงศ์ทอง ผ่านการสนทนาแอพพลิเคชั่นไลน์จริง จนกลายเป็นมหากาพย์วิวาทะสร้างรอยร้าวให้แก๊งสี่หัวใจแห่งขุนเขาเป็นอันต้องแยกย้ายและจากเหตุการณ์ดังกล่าวพระเอกหนุ่มยังถูกวิจารณ์ว่าเป็นคนก้าวร้าวขัดกับหน้าใสๆ,2. คิมเบอร์ลี่ แอน เทียมศิริ ฉายา แบ๊วเอชดี เบอร์รี่สี่มิติ เหตุผล ใช้ความแอ๊บแบ๊วใสๆให้สัมภาษณ์ปฏิเสธในช่วงแรกเรื่องรักซ้อนขัดแย้งกับพฤติกรรมที่หลายคนเห็นแววตาแห่งความสุขระหว่างร่วมงานกับพระเอกคู่ขวัญ หมาก-ปริญ พร้อมกับสะบั้นรักแฟนหนุ่มผู้จัดละคร เจ็ท-ณัฐพงศ์ ขณะที่ทั้งสองหนุ่มทำงานร่วมกันในกองถ่ายละครต้นรักริมรั้วและในที่สุด หมาก-คิม ก็โชว์ความหวานออกสื่อแบบไม่ยืนยันด้วยคำพูดแต่แสดงออกผ่านพฤติกรรมสุดหวานที่คมชัดสัมผัสได้เหมือนดูหนังสี่มิติ,3.วาววา-ณิชารีย์ โชคประจักษ์ชัด ฉายา ดาวเทียมไม่เจียมตัว เหตุผล จากหลายพฤติกรรมสุดเอือมระอา จนผู้จัดละครและผู้ใหญ่ในวงการถึงกับเอ่ยปากผ่านสื่อเรื่องวินัยและมารยาทในการทำงาน จนถูกเปรียบเทียบว่าขนาดเพิ่งเข้าวงการยังสร้างวีรกรรมไว้ขนาดนี้ ทั้งที่ยังไม่ได้เป็นดาวจรัสแสงก็แสดงความเป็นตัวตนออกมาจนทำให้เพื่อนร่วมงานและทีมงานเมินหน้าหนี,4.เจนี่ เทียนโพธิ์สุวรรณ ฉายา มือฉกตกสวรรค์ เหตุผลหลังจากเป็นข่าวใหญ่เมื่อปีที่แล้วด้วยการจดทะเบียนฟ้าแลบกับ เอ๋-ชนม์สวัสดิ์ ขึ้นแท่นเป็นมาดามปากน้ำ พร้อมมีบอดี้การ์ดล้อมหน้าล้อมหลัง จนทุกคนมองว่าเป็นคุณนายนักการเมือง สามารถใช้ชีวิตเหมือนขึ้นสวรรค์ แต่ผ่านไปไม่ถึงปีเจนี่ต้องใช้ชีวิตหลบๆซ่อนๆ ถึงขั้นหนีความจริงไปพักใจไกลถึงเมืองนอก หลังจดทะเบียนหย่าเป็นแม่ม่ายพ่ายรัก และกลับมาใช้ชีวิตแบบเดิมๆอีกครั้ง,5.เสก-เสกสรรค์ สุขพิมาย ฉายา ร็อกไวเลอร์ เหตุผลจากกรณีวิวาทะกับภรรยา กานต์-วิภากร ผ่านโซเชียลเน็ตเวิร์กจนกลายเป็นขี้ปากสังคม พร้อมยืดอกรับว่าเป็นคนอารมณ์ร้อนและเคยลงไม้ลงมือกับภรรยาอยู่บ่อยครั้ง รวมถึงฟ้องหมอที่เคยรักษากับภรรยาและตอบโต้คู่กรณีทุกเม็ด ชนิดกัดไม่ปล่อย เปรียบเสมือนสุนัขพันธุ์ร็อตไวเลอร์ ที่ได้รับการขนานนามว่าเป็นสายพันธุ์โหดที่กัดไม่ปล่อยเช่นกัน,6.โฬม-พัชฏะ นามปาน ฉายา หล่อลิ้นรัว เหตุจาก ปล่อยเนื้อปล่อยตัวออกงานขณะที่ร่างกายไม่พร้อม ทำให้เกิดเหตุการณ์ไม่คาดฝัน เมื่อพระเอกมาดเนี้ยบปล่อยอาการรั่วหลุดจนคุมกิริยาไม่อยู่ พูดไม่เป็นคำ สร้างความขำและเหวอให้กับผู้ที่อยู่ในเหตุการณ์ สุดท้ายเจ้าตัวยอมรับว่าเป็นเพราะฤทธิ์ ยาแก้อักเสบและพักผ่อนไม่เพียงพอ,7.บุ๋ม-ปนัดดา วงศ์ผู้ดี ฉายา ซือเจ๊สั่งลุย เหตุผล ไม่ว่าจะเกิดปัญหาสังคมเรื่องไหน บุ๋มก็จะยื่นมือเข้าไปช่วยเหลืออย่างเสมอต้นเสมอปลาย ล่าสุดได้ใจสังคมกรณีรณรงค์ล่ารายชื่อแก้กฎหมาย ข่มขืนต้องประหาร ทำให้สังคมตื่นตัวกับเรื่องที่เกิดขึ้น พร้อมเอ่ยปากชมว่า ปนัดดาเป็นนางงามแถวหน้าที่กล้าชนทุกสถานการณ์,8.โย-ยศวดี หัสดีวิจิตร บี-น้ำทิพย์ จงรัชต-วิบูลย์ ฉายา เพื่อนซี้บัญชีเดือด เหตุผลจากความสัมพันธ์สุดซี้ของทั้งคู่ต้องพังทลายลง จากปัญหาธุรกิจอาหารเพื่อสุขภาพที่ทำร่วมกัน โดยมุ่งเป้าไปที่ผล ประโยชน์เรื่องเงินๆทองๆ ไม่ลงตัว จนในที่สุดทั้งคู่ให้สัมภาษณ์ตอบโต้กันไปมาผ่านสื่อ ถึงขั้นบีประกาศกร้าวว่า ไม่ขอสุงสิง เป็นแค่เพื่อนร่วมโลกเท่านั้น,9.ไมค์-พิรัชต์ นิธิไพศาลกุล ฉายา คุณพ่อ จนมุมซุ่มกิน เหตุจากปล่อยให้ภาพปริศนาฝ่ายหญิงอยู่บนเตียงคลอดและอุ้มทารกน้อย เป็นกระแสข่าวลือทำงานอยู่หลายวัน จนไมค์ทนกระแสรุมเร้าไม่ไหว ประกอบกับหลักฐานมัดตัวแน่นถึงยอมตั้งโต๊ะแถลงข่าวยอมรับว่าทำนางแบบสาวซาร่า คาซิงกินี ท้อง ขณะที่ครอบครัวของไมค์ยังแคลงใจจนได้มีการตรวจดีเอ็นเอพิสูจน์ชัดว่าทารกน้อยเป็นลูกไมค์จริง,10.บอม-ธนิน มนูญศิลป์ และ ริชชี่-อรเณศ ดีคาบาเรส ฉายา คู่จิ้นหินแกรนิต เหตุผลเพราะผลงานการแสดงของทั้งคู่ที่เล่นได้เป็นธรรมชาติสุดๆ ชนิดที่หินและต้นไม้ต้องหลีกทางให้เลยทีเดียว ก่อนหน้านี้บอมโดนวิจารณ์เรื่องการแสดงในละคร คิวบิก ส่วนริชชี่ก็โดนตำหนิกับผลงานภาพยนตร์เรื่องแรก คู่กรรม ครั้นพอสองคนนี้โคจรมาเจอกันในละครสวยร้ายสายลับ ทำเอาคนดูกุมขมับว่าจะเป็นอย่างไร แล้วก็ไม่ต่างจากที่คิดไว้ เพราะทั้งคู่ผนึกกำลังความแข็งยกกำลัง 2 เหมือนหินแกรนิตที่มีเนื้อแน่นเสมอ แข็งแรงทนทาน เช่นเดียวกับการแสดงของทั้งคู่ที่แข็งทนทานจริงๆ,ขณะเดียวกัน ผู้สื่อข่าวได้ขอสัมภาษณ์ความรู้สึกดาราที่ถูกตั้งฉายา ซึ่งหมาก-ปริญเผยว่า ถือว่าปีที่ผ่านมาก็ผ่านอะไรมาเยอะ ฉายานี้ก็คงเป็นสีสันให้วงการบันเทิง ส่วนตัวก็ไม่ได้ซีเรียส สิ่งที่ผ่านมาถือว่าเป็นบทเรียนทำให้ตนโตขึ้นและเข้มแข็งขึ้นเยอะ เรารู้ว่าเราควรโฟกัสตรงไหน รับอะไรมา บางที ก็ต้องปล่อยวางบ้าง กับฉายานี้โดยส่วนตัวเราก็เข้าใจว่ามันมาได้อย่างไร แต่มันก็เป็นสิ่งที่เราได้ตอบคำถามกับพี่ๆสื่อและทุกคนแล้วมันเป็นเรื่องที่ผ่านมามากและตนก็เดินไปข้างหน้าไกลมากแล้ว ถามว่าฉายานี้แรงไหม ส่วนตัวไม่ค่อยรู้สึกอะไร แต่ไม่ชินชา แค่คิดว่ามันเป็นแค่สีสัน ส่วนฉายาของคิมเบอร์ลี่ จริงๆ ก็ไม่ค่อยเข้าใจความหมายเท่าไหร่ คิดว่าอย่าใช้คำว่าแบ๊วเลยเพราะเราก็พูดกันทุกครั้งที่ให้สัมภาษณ์ว่าความสัมพันธ์ของเราจริงๆ ก็แล้วแต่ใครจะคิดอย่างไร แค่เราไม่ได้พูดว่าเราเป็นอะไร,ขณะที่เจนี่ เทียนโพธิ์สุวรรณ ขึ้นข้อความในอินสตาแกรมหลังสื่อออนไลน์เผยแพร่ข่าวฉายาดาราไปแล้ว โดยเจนี่เขียนข้อความในเชิงตัดพ้อเป็นภาษาอังกฤษ สรุปความได้ว่า คำพูดทำให้เจ็บปวดยิ่งกว่าการกระทำ และยังบรรยายใต้ภาพอีกว่า ความเจ็บปวดและความโกรธนั้นมีความต่างกัน แต่เวลาที่ฉันเจ็บปวดผู้คนมักคิดว่าฉันบ้าคลั่งและใจดำ เพราะฉะนั้นจึงไม่มีใครเข้าใจฉันเวลาที่ฉันเจ็บ,ด้านบุ๋ม-ปนัดดา โพสต์อินสตาแกรมหลังทราบฉายาว่า ขอบคุณสมาคมนักข่าวบันเทิง สำหรับฉายาดารา ซือเจ๊สั่งลุย แหม มันช่างโดนใจและตรงคาแรกเตอร์สุดๆ ฉายาดาราก็เปรียบเสมือนกระจกสะท้อนตัวตนของดารา สิ่งที่เกิดขึ้น สิ่งที่เคยทำ ต้องยอมรับความจริง แฟนคลับของดาราคนนั้น ถ้ารักกันจริงต้องรักในความดี อย่าหลับหูหลับตารัก คอยเตือนดาราที่เรารักให้เป็นดาราของประชาชนตลอดไป ฉายานี้คงอยู่ไปอีกครึ่งปี
สมาคมนักข่าวบันเทิงให้ฉายาดาราประจำปี 2557 แสบๆคันๆ โดย หมาก ปริญ ได้ฉายา ป๋าหมากกระชากหงอก จากเหตุไลน์หลุดข้อความ ต่อว่าแม่ดาราสาว มิ้นต์-ชาลิดา ส่วนสาวคนสนิท คิมเบอร์ลี่ ได้ฉายา แบ๊วเอชดีเบอร์รี่สี่มิติ 
ข่าวหน้า1,ฉายา,ดารา,ปี 2557,สมาคมนักข่าวบันเทิง,หมาก ปริญ,คิมเบอร์ลี่,วาววา ณิชารีย์,เจนี่ เทียนโพธิ์สุวรรณ,เสก โลโซ,โฬม พัชฏะ,บุ๋ม ปนัดดา,โย ยศวดี,ไมค์ พิรัชต์,บอม ธนิน,ริชชี่ อรเณศ